
Projektas



LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. GRUODŽIO 18 D. NUTARIMO NR. 1540 „DĖL PRANEŠIMŲ PAGAL JUNGTINIŲ TAUTŲ ŽMOGAUS TEISIŲ APSAUGOS KONVENCIJAS, KURIŲ DALYVĖ YRA LIETUVOS RESPUBLIKA, IR JUNGTINIŲ TAUTŲ ŽMOGAUS TEISIŲ TARYBOS VYKDOMAI VISUOTINEI PERIODINEI PERŽIŪRAI RENGIMO IR PATEIKIMO TVARKOS APRAŠO PATVIRTINIMO IR KOMISIJŲ SUDARYMO“ PAKEITIMO


Nr. 
Vilnius

Lietuvos Respublikos Vyriausybė nutaria:
. Pakeisti  Lietuvos  Respublikos  Vyriausybės   2001  m.  gruodžio  18 d. nutarimą 
Nr. 1540 „Dėl Pranešimų pagal Jungtinių Tautų žmogaus teisių apsaugos konvencijas, kurių dalyvė yra Lietuvos Respublika, ir Jungtinių Tautų žmogaus teisių tarybos vykdomai visuotinei periodinei peržiūrai rengimo ir pateikimo tvarkos aprašo patvirtinimo ir komisijų sudarymo“:  
. Pakeisti 3.2 papunktį ir jį išdėstyti taip:
„. Komisiją ataskaitoms pagal 1966 metų Tarptautinį ekonominių, socialinių ir kultūrinių teisių paktą rengti (komisija sudaroma iš Kultūros ministerijos, Socialinės apsaugos ir darbo ministerijos, Sveikatos apsaugos ministerijos, Švietimo, mokslo ir sporto ministerijos, Teisingumo ministerijos, Užsienio reikalų ministerijos ir Žemės ūkio ministerijos atstovų, komisijos pirmininkas – Socialinės apsaugos ir darbo ministerijos atstovas);“.
. Pakeisti 3.4 papunktį ir jį išdėstyti taip:
„. Komisiją pranešimams pagal 1979 metų Konvenciją dėl visų formų diskriminacijos panaikinimo moterims rengti (komisija sudaroma iš Socialinės apsaugos ir darbo ministerijos, Sveikatos apsaugos ministerijos, Švietimo, mokslo ir sporto ministerijos, Teisingumo ministerijos, Užsienio reikalų ministerijos ir Vidaus reikalų ministerijos atstovų, komisijos pirmininkas – Socialinės apsaugos ir darbo ministerijos atstovas);“.
. Pakeisti 3.6 papunktį ir jį išdėstyti taip:
„. Komisiją informacijai pagal 1989 metų Vaiko teisių konvenciją rengti (komisija sudaroma iš Socialinės apsaugos ir darbo ministerijos, Sveikatos apsaugos ministerijos, Švietimo, mokslo ir sporto ministerijos, Teisingumo ministerijos, Užsienio reikalų ministerijos ir Vidaus reikalų ministerijos atstovų, komisijos pirmininkas – Socialinės apsaugos ir darbo ministerijos atstovas);“.
. Pakeisti 3.7 papunktį ir jį išdėstyti taip:
„. Komisiją pranešimams Jungtinių Tautų Žmogaus teisių tarybos vykdomai visuotinei periodinei peržiūrai rengti (komisija sudaroma iš Kultūros ministerijos, Socialinės apsaugos ir darbo ministerijos, Sveikatos apsaugos ministerijos, Švietimo, mokslo ir sporto ministerijos, Teisingumo ministerijos, Užsienio reikalų ministerijos, Vidaus reikalų ministerijos atstovų, komisijos pirmininkas – Teisingumo ministerijos atstovas);“.
. Pakeisti 3.8 papunktį ir jį išdėstyti taip:
„. Komisiją ataskaitoms pagal 2006 metų Neįgaliųjų teisių konvenciją rengti (komisija sudaroma iš Aplinkos ministerijos, Informacinės visuomenės plėtros komiteto, Kultūros ministerijos, Socialinės apsaugos ir darbo ministerijos, Susisiekimo ministerijos, Sveikatos apsaugos ministerijos, Švietimo, mokslo ir sporto ministerijos, Teisingumo ministerijos, Užsienio reikalų ministerijos, Ekonomikos ir inovacijų ministerijos, Vidaus reikalų ministerijos atstovų, komisijos pirmininkas – Socialinės apsaugos ir darbo ministerijos atstovas).“
. Pakeisti nurodytu nutarimu patvirtinto Pranešimų pagal Jungtinių Tautų žmogaus teisių apsaugos konvencijas, kurių dalyvė yra Lietuvos Respublika, ir Jungtinių Tautų žmogaus teisių tarybos vykdomai visuotinei periodinei peržiūrai rengimo ir pateikimo tvarkos aprašo 
11 punktą ir jį išdėstyti taip:
„. Pranešimo rengimą organizavusi ministerija išverčia Lietuvos Respublikos Vyriausybės pasitarime apsvarstytą pranešimą į reikiamą kalbą ir pateikia Vyriausybės kanceliarijai, kad ji patvirtintų vertimo autentiškumą.“

